3. čin: borna i ljudevit posavski

UČITELJICA (MAJA ĆOSIĆ), karlo, Ljudevit posavski (ROKO SIKIMIĆ), borna (BORNA BUDIMIR BEKAN), NIKOLA PETRIĆ (truba)

Karlo priča priču, na sceni se izmjenjuju događaji o kojima priča.

Karlo sjedi za stolom, a UČITELJICA za katedrom.

1. UČITELJICA

I što se dogodilo nakon doseljenja?

2. KARLO

Ka šta san već reka, Tugi, Bugi i njihovoj nije bilo lako. Suside su in bile dvi moćne sile: s jedne strane Bizant, a s druge Franačka!

KARLO DUBOKO UZDAHNE i zagleda se u daljinu, a ispred njega se pojavljuju knez borna i knez ljudevit posavski.

3. karlo

I da nevolja bude veća njihovi potomci stvaraju dvi hrvatske države: jednu na sjeveru, drugu na jugu! Nisu bili u dobre...nešto ka Hajduk i Dinamo danas!

NIKOLA PETRIĆ: TRUBA (VOJNI MARŠ)

karlo se okrene i ugleda 2 kneza.

4. karlo

Evo ih, dva smrtna neprijatelja!

5. ljudevit posavski ( ROKO SIKIMIĆ)

Ja, Ljudevit, knez Donje Panonije, bija san pod franačkom čizmom!Nisan više moga bit njihov sluga i mirno gledat kako pljačkaju moju kneževini! Diga san ustanak! Pokaza im zube! A onda se umiša ovaj!

pokazuje na bornu

6. borna (BORNA HIMSELF)

Ja, Borna, knez sam Primorske Hrvatske! Mene je pak mučija Bizant! Nisan moga sam protiv njega, pa san se nagodija s Francima: ja njima sredin ovog Ljudevita (POKAZUJE NA NJEGA), a oni meni Bizant!

dvojica knezova IZVUKU MAČEVE, mačuju SE, a karlo se ustaje i govori publici.

7. karlo

Evo vidite, od početka nismo bili složni... Misto da smo naučili lekciju iz povijesti koja je kako kažu učiteljica života, mi se i danas svađamo! Te Torcida-BBB, Splićanke-Kaštelanke....

borna i ljudevit odlaze s pozornice, karlo ih ispraća pogledom.

8. karlo

Evo, otišli su, nisan stiga ni vidit ko je pobjedija! Nakon njihove smrti bija je pravi kupus, pa ću priskočit neke kraljeve o kojima arheolozi još nisu ništa iskopali i udrit odma u glavu! Ajmo Trpimire!!!

**KRAJ 3. ČINA**